Atklāta konkursa 
[bookmark: _Hlk149835394]“Rīgas valstspilsētas ielu seguma periodiskās atjaunošanas darbi”
 ID Nr. CAIP 2025/08

Atbildes uz 13.01.2026. iesniegtajiem jautājumiem 


	1.jautājums:
Lūdzam apstiprināt, ka piedāvājuma nodrošinājuma polisē norādāmais pasūtītājs (apdrošināmais) ir Rīgas valstspilsētas pašvaldības Centrālā administrācija, reģ. Nr. 40900039849.

Atbilde:
Komisija skaidro, ka piedāvājuma nodrošinājuma polisē ir jānorāda atklāta konkursa pasūtītājs – Rīgas valstspilsētas pašvaldības Centrālās administrācijas Iepirkumu pārvalde, reģistrācijas numurs 40900039849.
Rīgas valstspilsētas pašvaldības Centrālās administrācijas Iepirkumu pārvalde ir Rīgas valstspilsētas pašvaldības Centrālās administrācijas iestāde. Rīgas valstspilsētas pašvaldības Centrālās administrācijas reģistrācijas numurs ir 40900039849, juridiskā adrese: Rātslaukums 1, Rīga, LV-1050, Latvijas Republika.


2.jautājums:
Nolikuma 3.5.4. un 3.6.4. punktā ir noteikts, ka pretendentiem jābūt pieredzei vismaz 1 (vienā) objektā akmens/granīta bruģa seguma izbūvē. Savukārt nolikuma 3.7.4. un 3.8.4. punktā attiecībā uz būvdarbu vadītājiem, prasība ir noteikta tikai par granīta bruģa seguma izbūvi. Lūdzam ievērot konsekvenci un nesašaurināt būvdarbu vadītāju kvalifikācijas prasības, nosakot, ka arī būvdarbu vadītājiem par derīgu tiks atzīta akmens bruģa seguma izbūve.   

Atbilde:
Komisija informē, ka atklāta konkursa nolikuma 3.7.4. un 3.8.4. apakšpunktos ir veikti grozījumi, nosakot, ka speciālists varēs kvalificēties ar akmens/granīta bruģa seguma izbūves pieredzi.


3.jautājums: 
Vispārīgās vienošanās projekta 4.4. punktā ir noteikts, ka vienošanās dalībnieki 5 (piecu) darba dienu laikā no Uzaicinājuma saņemšanas dienas izvērtē saņemto Uzaicinājumu, aprēķina konkrētajā objektā veicamo Darbu izpildes izmaksas un Piedāvājumu nosūta Institūcijai Elektronisko iepirkumu sistēmā pircēja profilā. Savukārt vispārīgās vienošanās 4.12. punktā ir noteikts, ka Institūcija ne vēlāk kā 10 (desmit) darba dienu laikā pēc Uzaicinājumā norādītā Piedāvājuma iesniegšanas termiņa beigām izvērtē Piedāvājumu atbilstību Vienošanās paredzētajām prasībām. Vēlamies vērst uzmanību, ka Pasūtītājs nosaka būtiski īsāku termiņu piedāvājumu sagatavošanai nekā piedāvājuma izvērtēšanai, paredzot piedāvājuma sagatavošanai tikai 5 darba dienas, kas ir divas reizes mazāk nekā izvērtēšanai atvēlētais laiks. Turklāt, izskatot tehnisko specifikāciju, kas paredz arī luksoforu objektu izbūvi, tik īss laiks bieži vien nav pietiekams, lai varētu laikus saņemt visu nepieciešamo informāciju no piegādātājiem par materiālu izmaksām, kā arī sagatavot pamatotu un korektu piedāvājumu.
Ņemot vērā iepriekš minēto, lūdzam izvērtēt iespēju nodrošināt vienlīdzību abās piedāvājuma procesa pusēs, proti, pārskatīt piedāvājuma sagatavošanai atvēlēto termiņu un noteikt to vismaz tādā pašā apmērā, kāds ir paredzēts piedāvājuma izvērtēšanai. Tas pretendentiem ļautu sagatavot kvalitatīvus, pamatotus un prasībām pilnībā atbilstošus piedāvājumus, kā arī nodrošinātu vienlīdzīgus nosacījumus abu vienošanās slēdzēju pušu starpā.

Atbilde:
Komisija skaidro, ka seguma atjaunošanas objektu darbu daudzumu un izmaksu sarakstu pozīcijas nav tik apjomīgas, lai Vispārīgās vienošanās dalībnieks nevarētu sagatavot piedāvājumu 5 darba dienu laikā.



4.jautājums:
Atklātā konkursa 1. pielikumā – Tehniskās specifikācijas no 53. līdz pat 92. lapai ir pieprasīts tehniskajā piedāvājumā norādīt informāciju par LED gaismekļiem, apgaismojuma kontrolieriem, apgaismes barojošās sadales vadības bloku, apgaismes balstiem un kronšteiniem. Ņemot vērā, ka šobrīd nav zināms, vai konkrētajos būvdarbos būs paredzēta apgaismojuma sistēmu izbūve, lūdzam skaidrot, vai tiešām piedāvājumā jāiekļauj Tehniskās specifikācijas  no 53. līdz 92. lapai pieprasītā informācija un kā tā tiks izmantota piedāvājumu vērtēšanā un turpmāk sniedzot piedāvājumus pamatojoties uz saņemtajiem uzaicinājumiem. Turklāt arī nolikuma 4.8. punktā – Tehniskais piedāvājums, nav norādīts, ka šāda informācija par apgaismojuma sistēmu būtu jāsniedz. 

Atbilde:
Komisija skaidro, ka, ņemot vērā, ka konkrētā iepirkuma priekšmeta darbu specifika neparedz uzstādīt LED gaismekļus, pretendents, iesniedzot Tehnisko piedāvājumu, apliecina, ka apņemas nodrošināt tehniskajās specifikācijās noteiktās prasības. 


